RO   RO 
 
 
 COMISIA  
EUROPEANĂ   
Bruxelles, 15.12.2021  
SWD(2021) 456 final  
 
DOCUMENT DE LUCRU AL SERVICIILOR COMISIEI  
 
REZUMAT AL RAPORTULUI PRIVIND EVALUAREA IMPACTULUI  
 
care însoţeşte documentele  
Propunere de directivă a Parlamentului European și a Consiliului privind normele 
comune pentru piețele interne ale gazelor din surse regenerabile, gazelor naturale și 
hidrogenului (reformare)  
 
Propunere de regulament al Parlamentului European și al Consili ului privind piețele 
interne ale gazelor din surse regenerabile, gazelor naturale și hidrogenului  (reformare)  
{COM(2021)  803 final}  - {COM(2021)  804 final}  - {SEC(2021)  431 final}  -
 {SWD(2021)  455 final}  - {SWD(2021)  457 final}  - {SWD(2021)  458 final}   
 
1 
 Fișă rezumat (maximum 2 pagini)  
Evaluarea impactului pentru pachetul privind piața hidrogenului și a gazelor decarbonizate  
A. Necesitatea de a  acționa  
Care este problema și de ce este o problemă la nivelul UE?  
Pactul verde european plasează UE pe calea neutralității climatice până în 2050, ceea ce necesită ponderi 
semnificativ mai mari de surse regenerabile de energie în cadrul unui sistem energetic integrat. Gazele naturale 
reprezintă 95  % din combustibilii gazoși consumați în prezent în UE și 25  % din consumul total de energie al UE. În 
timp ce ponderea gazelor naturale va scădea treptat, se preconizează că biometanul, metanul sintetic și hidrogenul 
vor deveni mai relevante. Aceste alternative la gazele naturale se confruntă însă cu o serie de obstacole în ceea ce 
privește reglementarea și nu fac obiectul măsurilor actuale în materie de securitate energetică. Acest lucru împiedică 
implement area lor și le afectează eficiența din punctul de vedere al costurilor în contextul condițiilor și normelor 
actuale de piață. Actuala structură de reglementare nu facilitează comerțul transfrontalier și dezvoltarea 
infrastructurii pentru gazele regenerabil e și pentru gazele cu emisii scăzute de carbon, și nici accesul neîngrădit al 
acestora la piețele gazelor din întreaga UE. Astfel, potențialul integral al furnizării de gaze regenerabile și de gaze 
cu emisii scăzute de carbon, cu costuri minime și în condi ții de siguranță, rămâne neexploatat. În fine, consumatorii 
de gaz nu dispun de drepturile și de instrumentele necesare pentru a alege opțiunile de decarbonizare de pe piață 
care sunt cele mai eficiente din pu nctul de vedere al costurilor.  
Care este rezul tatul urmărit?  
Obiectivul general este să se faciliteze decarbonizarea eficientă din punctul de vedere al costurilor prin crearea unei 
piețe europene a hidrogenului și prin decarbonizarea treptată a piețelor combustibililor gazoși, asigurându -se în 
același timp securitatea energetică. Obiectivele specifice sunt: 1) facilitarea apariției unei piețe a hidrogenului 
deschise și competitive în UE, 2) asigurarea accesului gazelor din surse regenerabile la rețelele și piețele existente 
ale metanului, precum  și siguranța aprovizionării cu acestea, 3) asigurarea unei planificări transparente și incluzive a 
infrastructurii și 4) acordarea drepturilor și instrumentelor necesare consumatorilor pentru a alege cele mai ieftine 
opțiuni de decarbonizare.  
Care este v aloarea adăugată a acțiunii la nivelul UE (subsidiaritate)?   
Inițiativa vizează modificarea legislației UE existente și crearea unui nou cadru pentru o piață internă a hidrogenului 
în vederea realizării unei economii bazate pe hidrogen curat și eficiente din punctul de vedere al costurilor. 
Promovarea unor piețe mai eficiente și mai integrate în UE pentru gazele din surse regenerabile necesită o abordare 
armonizată și coordonată în materie de reglementare în întreaga UE și nu poate fi realizată doar la niv elul statelor 
membre. Inițiativa vizează, de asemenea, evitarea efectelor de denaturare ale inițiativelor de politică necoordonate și 
fragmentate, întrucât multe state membre dezvoltă soluții pur naționale. Această inițiativă contribuie și la atingerea 
obiectivelor obligatorii la nivelul UE. Rolul combustibililor gazoși în mixul energetic în următoarele decenii 
necesită decarbonizarea sectorului gazelor prin intermediul unei concepții orientate către viitor în privința unor piețe 
competitive și decarbonizat e ale gazelor care să poată abilita și proteja în mod adecvat toți consumatorii din UE. 
Crearea unui cadru de reglementare la nivelul UE pentru infrastructuri și piețe dedicate ale hidrogenului ar promova 
integrarea și interconectarea piețelor naționale al e hidrogenului.  
B. Soluții  
Care sunt diferitele opțiuni disponibile pentru atingerea obiectivelor?  Există o opțiune preferată? Dacă nu, 
de ce?  
Domeniul problematic I are în vedere următoarele opțiuni: licitarea drepturilor de exploatare a rețelei (opțiunea 1); 
introducerea unor principii de reglementare fundamentale inspirate de cele aplicabile în prezent pieței gazelor 
naturale, dar adaptate la stadiul de dezvoltare a piețelor hidrogenului (opțiunea 2) și instituirea unui regim de 
reglementare com plet, dezvoltat pentru hidrogen (similar celui aplicabil în prezent în sectorul gazelor naturale), fără 
a fi necesară tranziția către o piață a hidrogenului mai matură (opțiunea 3).  
 
2 
 Opțiunea preferată pentru domeniul problematic I este introducerea unor pr incipii de reglementare fundamentale, 
oferind în același timp orientări pentru evoluțiile viitoare în materie de reglementare ( opțiunea 2b „Principii de 
reglementare fundamentale cu viziune” ). Această opțiune este cel mai bine adaptată la particularitățile  sectorului 
hidrogenului și include unele dintre beneficiile pe care le -ar fi putut genera celelalte opțiuni, evitând însă 
dezavantajele pe care le prezintă acestea. Prin oferirea unor orientări se pun bazele unei piețe a hidrogenului mai 
mature.  
Domeniul problematic II conține opțiuni care promovează accesul gazelor din surse regenerabile și al gazelor cu 
emisii scăzute de carbon la piața și infrastructura existentă de gaze. Toate opțiunile includ, de asemenea, un nivel 
progresiv de intervenție pentru abor darea motivelor de îngrijorare legate de securitatea energetică, în special 
extinderea instrumentelor, a standardelor și a procedurilor existente la gazele din surse regenerabile și la gazele cu 
emisii scăzute de carbon și abordarea riscurilor legate de se curitatea cibernetică pentru sectorul gazelor. Opțiunea 3  
„Permiterea și promovarea accesului integral la piață al gazelor din surse regenerabile și al gazelor cu emisii 
scăzute de carbon și abordarea problemei contractelor de furnizare a gazelor naturale pe termen lung ” este 
opțiunea preferată pentru domeniul problematic II. Această opțiune conține măsuri de sprijinire a accesului gazelor 
din surse regenerabile și al gazelor cu emisii scăzute de carbon la piața angro, la terminalele de GNL și la rețeaua de  
transport (indiferent de locul de racordare), inclusiv reduceri tarifare pentru injectarea în rețea și pentru transportul 
transfrontalier. Ea interzice, începând din 2050, contractele de furnizare pe termen lung a gazelor din surse fosile 
fără soluții de reducere a emisiilor de carbon. Calitatea gazelor ar fi guvernată de o abordare armonizată la nivelul 
UE pentru punctele de interconectare transfrontaliere, lăsând în același timp o marjă de flexibilitate statelor membre. 
Plafonul permis pentru adăugarea d e hidrogen în rețelele de gaze naturale este stabilit la 5  % pentru toate punctele 
transfrontaliere – un nivel eficient din punctul de vedere al costurilor în ceea ce privește costurile de adaptare și de 
reducere a emisiilor.  
Domeniul problematic III are în vedere opțiuni privind planificarea rețelei integrate. Opțiunea preferată pentru 
domeniul problematic III este opțiunea 2 „Planificare la nivel național pe baza unor scenarii europene ”. Această 
opțiune permite planificarea la nivel național, dar impune ca aceasta să se bazeze pe scenarii comune pentru gaze și 
pentru energie electrică, aliniate la Planul de dezvoltare a rețelei pe zece ani (TYNDP) și legate de planul național 
privind energia și clima relevant. Ea include toți actorii relevanți (OSD) și pe rmite identificarea conductelor care pot 
fi utilizate pentru reconversia de la metan la hidrogen, la un nivel de detaliu care nu ar fi ușor de realizat la nivel 
european.  
Domeniul problematic IV conține opțiuni care postulează o abordare fără caracter norm ativ în ceea ce privește 
concurența și implicarea consumatorilor sau necesită, în schimb, abordarea factorilor determinanți ai problemelor 
prin noi acte legislative, reflectând în mare parte ceea ce s -a stabilit deja în sectorul energiei electrice. În lumi na 
analizei efectuate, opțiunea preferată este opțiunea 2 „Legislație flexibilă” , care reflectă protecția consumatorilor de 
pe piața energiei electrice și, după caz, și dispozițiile privind abilitarea acestora. În general, este foarte probabil ca 
această o pțiune să fie cea mai eficace, eficientă și coerentă cu alte domenii problematice.  
Care sunt punctele de vedere ale diferitelor părți interesate? Care sunt susținătorii fiecărei opțiuni?  
În ceea ce privește domeniul problematic I , marea majoritate a respondenților sprijină introducerea de reglementări 
într-un stadiu incipient pentru a promova o piață și o infrastructură a hidrogenului funcțională și competitivă. 
Respondenții au pledat ferm pentru un cadru legislativ al UE care să definească principii de reglementare esențiale 
și să adopte o abordare în etape. O mare majoritate a respondenților sprijină, de exemplu, accesul reglementat la 
rețea al terților, normele privind accesul la terminalele de import și la instalațiile de înmag azinare a hidrogenului și 
pledează pentru separarea activităților din rețea. Majoritatea respondenților au considerat că este important să se 
definească de timpuriu rolul părților private în dezvoltarea infrastructurii de hidrogen. O mare majoritate a 
respondenților consideră, de asemenea, că rețelele private existente și viitoare pot fi exceptate (temporar) de la 
anumite cerințe de reglementare, dar că trebuie asigurată convergența cu un cadru de reglementare unic. Marea 
majoritate a respondenților conside ră că drepturile și cerințele de autorizare pentru noile infrastructuri de hidrogen 
ar trebui să fie similare cu cele aplicabile în prezent conductelor de gaz metan.  
În ceea ce privește domeniul problematic II , părțile interesate sunt de acord cu necesita tea revizuirii cadrului de 
reglementare actual pentru a contribui la realizarea obiectivelor de decarbonizare. Majoritatea părților interesate 
 
3 
 consideră că este important să se asigure accesul integral la piață și să se faciliteze injectarea de gaze din su rse 
regenerabile și de gaze cu emisii scăzute de carbon în rețeaua de gaze. Numeroși respondenți pledează pentru 
obligația operatorilor de rețea de a racorda producătorii de gaze din surse regenerabile și de gaze cu emisii scăzute 
de carbon și de a introdu ce o reducere a taxei de injectare. Majoritatea respondenților sprijină și îmbunătățirea 
cadrului de transparență pentru terminalele de GNL. De asemenea, exisă un sprijin puternic pentru aplicarea 
armonizată a unor standarde de calitate a gazelor la nivelu l întregii UE, pentru consolidarea coordonării 
transfrontaliere și pentru sporirea transparenței. Respondenții au opinii mai împărțite în ceea ce privește adăugarea 
de hidrogen în rețelele de gaze naturale, dar majoritatea sunt de acord că aceasta poate of eri un prim pas rapid și 
eficient din punctul de vedere al costurilor în direcția decarbonizării sistemului energetic, în pofida costurilor 
tehnice ridicate. Puține părți interesate au sprijinit eliminarea tarifelor transfrontaliere intra -UE. Majoritatea 
respondenților consideră că provocările în materie de securitate și măsurile de securitate cibernetică specifice 
gazelor sunt importante.  
În ceea ce privește domeniul problematic III , majoritatea părților interesate sprijină alinierea calendarului 
planurilo r naționale de dezvoltare a rețelei (NDP) la TYNDP, precum și un plan unic privind gazele, indiferent de 
modelul de separare ales. O majoritate semnificativă a respondenților au exprimat un sprijin și mai puternic pentru 
un scenariu comun privind energia e lectrică și gazele. Un număr substanțial de părți interesate solicită includerea 
proiectelor privind hidrogenul în NDP. Majoritatea părților interesate sunt de acord cu rolul OSD de a furniza și de a 
partaja informații, mai mulți respondenți sprijinind, de  asemenea, propunerea ca OSD să își prezinte propriul plan, 
inclusiv optimizarea sistemelor în diferite sectoare. Respondenții și -au exprimat, de asemenea, o ușoară preferință 
pentru un plan comun privind gazele și energia electrică, față de scenarii comun e cu planuri separate. Mai multe 
părți interesate au subliniat că opțiunea preferată ar fi un plan comun privind metanul și hidrogenul, cu un plan 
separat privind energia electrică.  
În ceea ce privește domeniul problematic IV , marea majoritate a părților i nteresate au solicitat un nivel de ambiție 
mai mare în ceea ce privește dispozițiile referitoare la cetățeni/consumatori, prin reflectarea celor aferente pieței 
energiei electrice. De asemenea, dispozițiile privind sărăcia energetică ar trebui să contribui e la asigurarea faptului 
că consumatorii nu plătesc costul trecerii la opțiuni bazate pe gaze curate. Reprezentanții sectorului privat sprijină 
planurile de eliminare treptată a prețurilor reglementate, în timp ce unele organizații ale consumatorilor ar op ta 
pentru menținerea acestora pentru a proteja consumatorii vulnerabili și pe cei afectați de sărăcia energetică. Aproape 
jumătate din toți respondenții doresc ca dispozițiile privind comparabilitatea ofertelor și accesibilitatea datelor, 
transparența, sis temele de contorizare inteligentă și schimbarea furnizorului să fie consolidate. Niciun respondent nu 
a susținut în mod explicit abordarea fără caracter normativ.  
C. Impactul opțiunii preferate  
Care sunt avantajele  opțiunii preferate (dacă există; în caz contrar, ale opțiunilor principale)?   
Domeniul problematic I: Opțiunea de a aplica principii de reglementare fundamentale cu o viziune privind 
infrastructura și piețele de hidrogen prezintă avantajul esențial că favorizează integrarea pieței, oferă cl aritate 
investitorilor (în infrastructură), evită apariția unor structuri de piață necompetitive și a unor bariere în calea 
integrării pieței din cauza problemelor legate de calitatea hidrogenului. Pe parcursul dezvoltării sectorului 
hidrogenului, aceasta oferă flexibilitate investitorilor, în timp ce claritatea viitorului regim de reglementare evită 
costurile ajustărilor ex-post necesare odată ce piața ajunge la maturitate.  
Domeniul problematic II: Permiterea și promovarea accesului deplin pe piață al gaz elor din surse regenerabile și al 
gazelor cu emisii scăzute de carbon și abordarea problemei contractelor de furnizare a gazelor naturale pe termen 
lung. Principalul beneficiu este acela că măsurile vor reduce costurile de producție pentru producătorii de gaze din 
surse regenerabile și de gaze cu emisii scăzute de carbon și vor spori concurența, lichiditatea și schimburile 
comerciale pentru gazele din surse regenerabile. Acest lucru constituie un avantaj pentru consumatori si 
contribuabili, deoarece sprijin ul ar putea fi redus. De asemenea, în acest mod se vor limita riscurile pentru 
securitatea energetică și se vor economisi timp și resurse, se vor reduce incertitudinile, se va îmbunătăți eficiența 
măsurilor de urgență și se vor consolida cerințele specific e de securitate pentru întreprinderile din sectorul gazelor.  
Domeniul problematic III: Stabilirea planificării naționale pe baza unor scenarii europene. Principalul beneficiu este 
că acest lucru va elimina riscurile ca OST din sectorul energiei electrice ș i al gazelor să planifice evoluția sistemelor 
 
4 
 lor pe baza unor ipoteze incompatibile. Acest lucru permite integrarea sectorului și un plan de sistem conceptual, 
menținând în același timp beneficiile unor planuri sectoriale mai detaliate de dezvoltare a reț elei. El asigură o 
viziune comună a diferitelor părți interesate, ceea ce implică faptul că planificarea rețelei ține seama de strategiile de 
decarbonizare la nivel național și la nivelul UE, reducând riscul de blocaje potențiale în sistem sau de active 
depreciate.  
Domeniul problematic IV: Implementarea unei legislații flexibile care să abordeze toți factorii determinanți ai 
problemelor. Principalul beneficiu este acela că va oferi un potențial semnificativ de economisire, va ajuta noii 
furnizori și presta tori de servicii să intre pe piață și să dezvolte produse inovatoare, ceea ce va duce la creșterea 
concurenței, la implicarea consumatorilor și la beneficii economice. De asemenea, acest lucru ar permite cetățenilor 
și comunităților să sporească acceptarea  socială, să mobilizeze capital privat și să faciliteze utilizarea gazelor din 
surse regenerabile și a gazelor cu emisii scăzute de carbon. Reducerea riscului de investiții excesive va avea un 
impact pozitiv asupra mediului.  
Care sunt costurile aferente opțiunii preferate (dacă există; în caz contrar, ale opțiunilor principale)?   
Implementarea de măsuri în domeniul problematic I presupune costuri economice și administrative pentru 
autoritățile statelor membre, pentru autoritățile de reglementare și pentr u operatorii de rețea, deoarece principiile 
fundamentale vor trebui introduse și monitorizate. Aceste costuri sunt însă compensate cu ușurință de beneficiile 
economice ale opțiunii preferate.  
Implementarea de măsuri în domeniul problematic II presupune co sturi economice și administrative, deoarece va 
spori prețul de piață al gazelor naturale, și va necesita o mai mare cooperare între OSD și OST. Autoritățile 
naționale, în special autoritățile de reglementare, vor trebui să fie implicate în implementarea mă surilor. De 
asemenea, crearea unei abordări reglementate a securității cibernetice ar putea genera și ea costuri mai mari pentru 
conformitate.  
Nu este disponibilă o cuantificare publică a costurilor pentru domeniul problematic III, însă se preconizează că  
beneficiile (sinergii sporite care reduc costurile societale) vor depăși costurile coordonării suplimentare.  
Nu este disponibilă o cuantificare publică a costurilor pentru domeniul problematic IV. Costurile esențiale sunt de 
ordin economic și social, deoarece beneficiile pentru consumatori ar putea să fie mai scăzute decât costul 
contoarelor inteligente pentru acordarea unui acces nediscriminatoriu la datele consumatorilor.  
Care sunt efectele asupra IMM -urilor și asupra competitivității?  
Opțiunile preferate în diferitele domenii de politică vor duce la creșterea concurenței în ceea ce privește gazele din 
surse regenerabile și gazele cu emisii scăzute de carbon. Îmbunătățirea concurenței la nivelul comerțului cu 
amănuntul, combinată cu o mai bună pro tecție a consumatorilor, va duce la rate mai ridicate de schimbare a 
furnizorului în rândul consumatorilor mai mici, inclusiv al IMM -urilor. Creșterea concurenței poate rezulta, de 
asemenea, în urma accesului nediscriminatoriu la datele consumatorilor și a  unor acorduri armonizate din punct de 
vedere rațional, precum și din măsuri de facilitare a interoperabilității în cadrul UE. Extinderea cerințelor de 
omogenizare a pieței va asigura o concurență mai mare între furnizorii de servicii de securitate ciberne tică și va 
reduce costurile datorită economiilor de scară.  
Va exista un impact semnificativ asupra bugetelor și a administrațiilor naționale?   
În cazul majorității opțiunilor preferate pentru diferitele domenii de politică există efecte negative limitate  asupra 
statelor membre, aceste opțiuni cuprinzând în principal sarcini administrative limitate. Cu toate acestea, în domeniul 
problematic IV (legislație flexibilă pentru piețele cu amănuntul), protecția și implicarea consumatorilor ar limita 
aceste sarcin i pentru administrații. În ansamblu, în timpul consultărilor publice ample, inclusiv cu administrațiile 
statelor membre, nu s -a semnalat nicio creștere semnificativă a impactului asupra statelor membre.  
Vor exista și alte efecte semnificative?   
Da, opțiunea preferată în cadrul domeniului problematic IV identifică impacturi asupra drepturilor fundamentale în 
ceea ce privește protecția datelor și va asigura accesul și utilizarea pe scară largă a tehnologiilor digitale și a 
 
5 
 serviciilor bazate pe date, g arantând în același timp un nivel ridicat de protecție a dreptului la viață privată și la a 
datelor cu caracter personal.  
Proporționalitate?   
Setul preferat de opțiuni este considerat proporțional și se bazează, în măsura posibilului, pe abordări existen te. 
Echilibrul dintre obligații și luarea în considerare a diferitelor capacități de a acționa ale statelor membre și 
entităților private este considerat adecvat, având în vedere imperativul realizării neutralității climatice.  
D. Acțiuni ulterioare  
Când va fi reexaminată politica?  
Comisia va efectua o evaluare completă a impactului inițiativelor propuse, inclusiv a eficacității, eficienței, 
relevanței și coerenței continue a propunerilor, într -un anumit termen de la intrarea în vigoare a măsurilor adoptate 
(cu titlu indicativ, cinci ani). În prezent, propunerea nu prevede nicio reexaminare a politicii.